Саакашвили мэтхьэусыхэ
Одессэ областым и губернатору щыта Саакашвили Михаил иджыблагъэ жиIащ Украинэм и президент Порошенкэ Пётр ар а къэралым и гражданствэм пигъэкIыну и мураду.
Саакашвили къызэрыхигъэщамкIэ, Порошенкэ апхуэдэ пщэрылъ ящыщищIащ Радэ Нэхъыщхьэм щиIэ фракцэм и унафэщIым и къуэдзэ Кононенкэ Игроррэ хабзэгъэув IэнатIэм и комитетым и Iэтащхьэ Грановский Александррэ.
— Дунейпсо хабзэмрэ Украинэм и законодательствэмрэ хуит ящIыркъым къэралым и гражданствэр трахыну, — мэтхьэусыхэ Одессэ областым и губернатору щытар. — АрщхьэкIэ Порошенкэ къагъэдэIуащ бандэ гупсысэ зиIэхэм икIи абыхэм я жыIэм щIэтщ.
Одессэ областым и къэрал администрацэм и Iэтащхьэ къулы- къум къытекIыну Саакашвили зэригъэIурэ куэд щIакъым. Абы щхьэусыгъуэ хуэхъуауэ жеIэ я щIыпIэм и депутатхэмрэ къулыкъущIэхэмрэ я хэхъуэр къыщагъэлъагъуэ декларацэхэр пцIы зэфэзэщу зэрыщытыр. Куржым и Iэтащхьэу зэгуэрым щытар апхуэдэхэм япэлъэщыркъым, езы Порошенкэ дыдэ ахэр зэрыщIихъумэм къыхэкIыу.
ИужькIэ Саакашвили зэпхигъэIукIащ партыщIэ къызэригъэпэщы- ну и мураду. Ар хущIэкъунущ Украинэм и парламент хэхыныгъэ- хэм хэтыну икIи политикэ элитэр а къэралым щихъуэжыну.
Андреев Максим.
«Комсомольская правда»
